**Sonia Sotomayor** (s. 25. kesäkuuta 1954 New York City, New York) on yhdysvaltalainen juristi, joka on Yhdysvaltain korkeimman oikeuden tuomari. Presidentti Barack Obama nimesi hänet eläkkeelle jääneen David Souterin seuraajaksi 26. toukokuuta 2009. Ennen nimitystään Sotomayor toimi 17 vuotta liittovaltion tuomarina. Hän on oikeusistuimen kolmas naistuomari ja ensimmäinen latinotaustainen tuomari.

Tausta ja yksityiselämä
-----------------------

Sotomayor syntyy New Yorkin kaupungissa, Bronxin kaupunginosassa, jonne hänen vanhempansa olivat muuttaneet Puerto Ricosta. Isä kuoli Sonian ollessa vielä nuori, minkä johdosta hänen äitinsä joutui työskentelemään pitkää päivää.

Sotomayor valmistui ensin Princetonin yliopistosta vuonna 1976 ja sitten Yalen yliopiston oikeustieteellisestä tiedekunnasta vuonna 1979. Hän työskenteli apulaispiirisyyttäjänä New Yorkissa ja sen jälkeen yksityisessä lakitoimistossa vuoteen 1992 asti.

Ura
---

Vuosina 1979–1984 Sotomayor toimi New Yorkin piirikunnan apulaisasianajaja. Tämän jälkeen hän erikoistui ulkomaankauppaan liittyviin kysymyksiin, kun hän siirtyi Pavia & Harcourt -nimisen organisaation palvelukseen.

Vuonna 1991 presidentti George H. W. Bush nimitti Sotomayorin tuomariksi eteläisen New Yorkin aluetuomioistuimeen, jossa hän toimi kunnes presidentti Bill Clinton nimitti hänet Yhdysvaltain valitustuomioistuimen toisen tuomiopiirin tuomariksi vuonna 1997. Sotomayorin nimitys vaatii senaatin hyväksynnän, jonka kanssa republikaanienemmistöinen senaatti vitkutteli yli vuoden päivät, jan pääsi aloittamaan virassa vasta vuonna 1998.

Nimitys korkeimpaan oikeuteen
-----------------------------

Presidentti Barack Obama nimitti Sotomayorin korkeimpaan oikeuteen keväällä 2009. Senaatin vahvistettua nimityksen äänin 68–31. Kyseessä oli Obaman ensimmäinen nimitys korkeimpaan oikeuteen.

Sotomayor vannoi virkavalansa 8. elokuuta 2009. Valan otti vastaan korkeimman oikeuden puheenjohtaja John Roberts.

Lähteet
-------

1. ↑  The Supreme Court: Justice Sonia Sotomayor *Supreme Court Historical Society*. Viitattu 16.4.2023. (englanniksi)
2. ↑  USA:n korkeimpaan oikeuteen latinotuomari Yle.fi. Viitattu 28.7.2009.
3. 1 2  Sonia Sotomayor | United States jurist *Encyclopædia Britannica*.  2023. Viitattu 16.4.2023. (englanniksi)
4. ↑  Current Members *Supreme Court of the United States*.  2023. Viitattu 16.4.2023. (englanniksi)
5. 1 2  Sotomayor, Sonia *Federal Judicial Center*. Federal Judicial Center. Viitattu 19.4.2017. (englanniksi)
6. ↑  Sotomayor, Sonia *National Women’s Hall of Fame*. Viitattu 16.4.2023. (englanniksi)
7. ↑  Sonia Sotomayor vannoi virkavalansa Yle.fi. Viitattu 8.8.2009.
8. ↑  Sotomayor confirmed by Senate judiciary committee *The Guardian*.  28.7.2009. Viitattu 16.4.2023. (englanniksi)
9. ↑  Sotomayor Sworn In As Supreme Court Justice *NPR*.  8.8.2009. Viitattu 16.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Sonia Sotomayor** Wikimedia Commonsissa

Yhdysvaltain korkeimman oikeuden tuomarit

* Roberts (puheenjohtaja)
* Thomas
* Alito
* Sotomayor
* Kagan
* Gorsuch
* Kavanaugh
* Barrett
* Jackson


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Alankomaat

 |
|  |
| Muut | 
* SNAC

 |

 |